After the Great Masters: Studie van kunstenaars se werke. Dit is met die blokmetode na-geteken. Dit het konsentrasie bevorder. ’n Nuwe medium op die mark is gebruik vir die byvoeging van kleur. Dit lyk soos ’n tipe oliepastel, maar het ’n waterbasis. Die kryt word eers gebruik – en dan kan daar met water en kwas bo-oor gewerk word om dit ’n besonderse voorkoms te gee.
Darling Sweet het ons genader om kunswerke van die gemeenskap te maak. Die doel is om van die kunswerke te gebruik vir die ontwerp en druk van geskenkpapier vir die toedraai van hulle toffies en ander produkte.
Hand & foot prints: Afdrukke is van die junior-kinders se hande gemaak. Dit is verder versier. ’n Paar voetafdrukke is ook gemaak. Die fisiese kontak tussen die kinders en die juffrou (wat die verf aan hulle hande en voete verf), is ’n effektiewe manier waarop bonding met die kinders bevorder word.
Body maps: Op grond van die senior kinders se besoek aan die uitstalling van Body Maps by die IZIKO-kunsgalery, het hulle voorwerke gemaak. Dit is egter ’n omvangryke projek wat volgende jaar uitgebrei kan word tot ’n volwaardige projek.
Breytenbach-uitstalling: Elk van die kinders kon tydens hulle besoek ’n werk kies waarvan hulle gehou het om na te teken. Dis in potlood gedoen met die idee om dit verder in klas klaar te maak.
Brad het ook van ons klasse die jaar bygewoon en per geleentheid gehelp om klasse te fasiliteer. So het hy op ’n keer ’n houtskool-portretstudie van Henrico gedoen, terwyl die res van die klas moes fyn kyk hoe hy die taak aanpak en deurvoer. Die hoop is dat hy keuring sal kry en fondse vind om sy studies voort te sit.